open-index/open-wikipedia-markdown huggingface dataset:
Kjell Ingolf Ropstad

**Kjell Ingolf Ropstad** () er ein norsk politikar for Kristeleg Folkeparti. Han har vore leiar for KrF, og barne- og familieminister i regjeringa Solberg frå 22. januar 2019 til 20. september 2021.

## Bakgrunn
Ropstad er opphavleg frå Evje og Hornnes kommune i Aust-Agder, men er busett i Oslo. Han er utdanna bachelor i jus og økonomi, vart 2. nestleiar i KrF i 2017, og partileiar frå 2019 til 2021.

## Politisk karriere
Ropstad var leiar av Kristeleg Folkepartis Ungdom i perioden mellom 2007 og 2010. I 2009 vart han vald inn som stortingsrepresentant for Aust-Agder. Frå 2013 til 2017 var han andre nestleiar i Justiskomiteen. Frå 2017 til 2019 var han finanspolitisk talsmann for KrF.

Ropstad var den yngste KrF-medlemen som har møtt på Stortinget nokon gong. Det gjorde han som vararepresentant for Åse Gunhild Woie Duesund i 2006, som 20-åring. Han sat også på fylkestinget i Aust-Agder og i kommunestyret i Evje og Hornnes kommune.

Hausten 2018 var Ropstad pådrivar for at partiet skulle satse på eit regjeringssamarbeid med Høgre, Framstegspartiet og Venstre. Etter at det var fleirtal for å gå inn i regjering på det ekstraordinære landsmøtet til partiet i november 2018, leidde Ropstad forhandlingane som førte til at Kristeleg Folkeparti gjekk inn i Solberg-regjeringa i januar 2019.

### Partileiar
Den 27. april 2019 vart Ropstad vald inn som partileiar for KrF etter at Knut Arild Hareide gjekk av, da det vart eit faktum at partiet ville gå inn i Solberg-regjeringa med Framstegspartiet. I 2021 måtte Ropstad gå av som partileiar etter pendlarbustad-saka, der det vart kjent at han hadde budd i Oslo utan å skatta for dette av di han var folkeregistrert som busett hjå foreldra sine i Agder.

### Statsråd
Frå 2019 til 2021 var Kjell Ingolf Ropstad statsråd i Barne- og likestillingsdepartementet, seinare Barne- og familiedepartementet. Han tok over ansvaret for tru- og livssynsaker frå Kulturdepartementet, medan ansvar for likestillings- og diskrimineringsspørsmål var ført over til det same departementet.

## Stortingskomitear
* 2013–2017: medlem i justiskomiteen
* 2012–2013: medlem i energi- og miljøkomiteen
* 2009–2012: medlem i arbeids- og sosialkomiteen

## Kjelder

## Bakgrunnsstoff
* Bloggen til Kjell Ingolf Ropstad
*
Baltsfjorden

**Baltsfjorden** er ein fjord på nordsida av Senja i Senja kommune i Troms. Fjorden strekkjer seg 7,5 km sørover til garden Baltsfjord i botn av fjorden.

Fjorden har innløp mellom Nøringen i vest og Hekkingen fyr på øya Hekkingen i aust. I den indre delen av fjorden ligg det enkelte bustadar på kvar side av fjorden, men berre dei på austsida har vegsamband til resten av øya. 

Sør for Hekkingen ligg bukta Giska på vestsida av Giskhaugen. Mellom Giskhaugen og Hekkingen går Hekkingsundet austover til Malangsfjorden.
Ørnfjorden

**Ørnfjorden** er ein fjordarm av Øyfjorden på Senja i Senja kommune i Troms. Fjorden strekkjer seg 4 km sørover til Ørnfjordbotn.

Fjorden har innløp mellom Purkneset i vest og Keipneset i aust. Fiskeværet Fjordgard ligg på vestsida av fjorden, like sør for Purkneset. På austsida er det berre garden Ørnfjordbotn heilt inst i fjorden av busetnader. Fjorden ligg mellom dei bratte fjella Grytetippen (885 moh) og Barden (659 moh). 

Fv275 går langs vestsida av fjorden.
Skjoldlus

**Skjoldlus** er ei stor gruppe insekt innanfor nebbmunnane. Dei er særs små og lever stort sett som parasittar på plantar, bortsett frå somme som et sopp. Det er skildra rundt 8 000 artar i 28 familiar på verdsbasis. I Noreg er 36 av desse registrert, fordelt på sju familiar. Sannsynlegvis er det reelle talet ein del høgare; i Danmark har ein funne heile 63 ulike artar.

## Kjenneteikn
Skjoldlus er små insekt med stor skilnad på kjønna. Hoene er som oftast trege med utydeleg leddelingo og reduserte bein og augo. Dei manglar både vengjer og antenner. Ullskjoldlushoer er bevegelege gjennom heile livet, medan artar som utviklar skal eller ekte skjold er fastsitjande bortsett frå i første larvestadium.

Hannane er mykje mindre enn hoene og er ganske smale. Dei har trådforma antenner og eit nåleforma paringsorgan bakst på kroppen. Nokre artar har to par vengjer, andre har eitt eller ingen. Hann-skjoldlus har særs korte liv; det varierer frå nokre timer til nokre dagar.

Larvane er papirtynne og flate, og er like for begge kjønn. Dei har antenner, og eitt fotledd med klo på beina.

## Levesett
Skjoldlus lever på plantar og syg saft av dei. Dei fleste artane går på mange ulike forskjellige planteartar, og mange er farlege skadedyr. Saftsuginga får blada til å bli misfarga eller få nekroseflekkar. Ein del artar skil i tillegg ut store mengder *honningdogg* - ekskrement med særs høgt sukkerinnhald - og gjev med det grobotn for svertesopp.

Skjoldlus formeirar seg stort sett kjønna, men partenogenese skjer òg. Ein del artar føder levande ungar. I Noreg er livssyklusen vanlegvis på ein generasjon i året, men det kan vera fleire i drivhus og på stoveplantar.

Desse insekta har mange naturlege fiendar. Særleg snyltekvefsar er viktige, men òg marihøner er vanlege predatorar på skjoldlus.

## Kjelder
* Fjelddalen, Jac.: *Skjoldlus (Coccinea, Hom.)i Norge* i Insekt-Nytt #3 1996

## Bakgrunnsstoff
*
Ullskjoldlus

**Ullskjoldlus** (*Pseudococcidae*) er ein biologisk familie skjoldlus. Dei vert kjenneteikna av velutvikla antenner og bein, tydeleg leddelte kroppar og blaut hud. Som vaksne vert dei opp mot 4 millimeter lange.

I motsetnad til dei fleste andre skjoldlus kan hoene bevega seg gjennom heile livet sitt. I staden for å danna skjold, skil ho ut ein kvit voks som dannar eit pudderlag som vernar ho. Når ho legg egg dekkar ho dei og seg med kvit voksull og trådar.

Hannane hjå ullskjoldlus er 1 mm lange og utviklar seg i sylinderforma voksrøyr.

## Kjelder
* Fjelddalen, Jac.: *Skjoldlus (Coccinea, Hom.) i Norge* i Insekt-Nytt #3 1996

## Bakgrunnsstoff
*
Eirik Haga

**Eirik Haga** () er ein norsk lokalpolitikar som representerer Arbeidarpartiet. Han var ordførar i Vaksdal kommune frå 2007 til 2019.
Ordførar

Ein **ordførar** er ein møteleiar, den personen som «fører ordet» i ei forsamling.

I Noreg vert ordet først og fremst brukt om den øvste leiaren i norske kommunar og fylkeskommunar (sjå ordførar i Noreg).
Ein kan også bruka ordførar eller saksordførar om ein stortingsrepresentant vald til å greie ut ei sak av ein fagkomité.

## Kjelder
Rossfjorden

** Rossfjorden ** er ein fjordarm av Malangsfjorden i Senja kommune i Troms. Fjorden strekkjer seg 4,5 km sørvestover til Straumsnes i botn av fjorden.

Fjorden har innløp mellom Kraknes i nord og Rossfjordneset i sør. Det ligg gardsbruk langs heile lengda av fjorden på begge sider, men dei einaste grendene er Straumsnes og Straumen i botn av fjorden. Rossfjordvatnet som strekkjer seg over 11 km vidare sørover er ein del av det fjord/dal-systemet som Rossfjorden. Den inste, smale delen av fjorden vert kalla Rossfjordstraumen. 

Fv265 går langs vestsida av fjorden, medan Fv261 går langs austsida.
Astrid Farestveit Selsvold

**Astrid Farestveit Selsvold** () var ordførar i Kvam herad frå 2003 til 2011. Ho representerte Arbeidarpartiet.
Ole Lysø

**Ole Lysø** () var ordførar i Austrheim kommune frå 2003 til 2011. Han har òg vore ordførar i kommunen i tidlegare periodar. Han representerer Arbeidarpartiet.
Anved Johan Tveit

**Anved Johan Tveit** () har vore ordførar i Eidfjord kommune sidan 2007. Han har òg vore ordførar i tidlegare periodar. Han representerer Senterpartiet.
Sigve Sørheim

**Sigve Sørheim** () var ordførar i Etne kommune i Hordaland frå 2007 til 2015. Han representerte Senterpartiet.
Harald Rydland

**Harald Rydland** () var ordførar i Fitjar kommune frå 2007 til 2011. Han representerte Kristeleg Folkeparti.
Kristin Handeland

**Kristin Handeland** () var ordførar i Fedje kommune frå 2007 til 2015. Ho representerte Arbeidarpartiet.
Lars Lie

**Lars Lie** () var ein norsk politikar som representerte Høgre. Han var ordførar i Fjell kommune i 2007-2010.

## Referansar
Sigrid Brattabø Handegard

**Sigrid Brattabø Handegard** () er ein norsk politikar (Sp) frå Jondal.

Tidlegare har ho vore fylkesleiar i Hordaland Senterparti. Ho var vararepresentant til Stortinget 2005-2009 og igjen frå 2013 til 2017. Ho var ordførar i Jondal kommune frå 2007 til 2009.

Frå 23. november 2009 til 6. oktober 2013 var ho politisk rådgjevar for Magnhild Meltveit Kleppa i Samferdselsdepartementet.

## Kjelder

* *Bokmålswikipedia om Sigrid Brattabø Handegard, henta inn 16. mars 2012.*
Målselvfjorden

**Målselvfjorden** er ein fjordarm av Malangen i Senja og Målselv kommune i Troms. Fjorden strekkjer seg 16 km sørover til Karlstad i botn av fjorden.

Fjorden har innløp mellom Sultindvikneset i vest og Målnesodden i aust. Bygda Sultindvik (Ytre og Indre) ligg på vestsida av fjorden like ved innløpet. Litt lenger inn i fjorden ligg bygda Målsnes på andre sida. I den indre delen av fjorden ligg Ingvardholmen, Olderholmen og Killingholmen. Inst i fjorden munnar Målselva ut. 

Riksveg 854 går langs austsida av fjorden. På vestsida går Fv261 i den ytre delen, medan Fv179 går langs den indre delen. 

## Bakgrunnsstoff
Astrid Aarhus Byrknes

**Astrid Aarhus Byrknes** () er ein norsk lokalpolitikar
som representerer Kristeleg Folkeparti. Ho har vore ordførar i Lindås kommune sidan 2007.

Byknes blei ordførar etter kommunevalet 2007 og blei gjenvald i 2011-2015 og 2015.

## Kjelder
Aursfjorden

**Aursfjorden** er ein fjordarm av Nordfjorden langs kommunegrensa mellom Balsfjord og Målselv i Troms. Fjorden strekkjer seg 9,5 km søraustover til Aursfjordbotn i botn av fjorden.

Fjorden har innløp mellom Storvikneset i nordvest og Ausnes i søraust. Eit godt stykke inn i fjorden ligg grenda Keianes på vestsida, medan grenda Aursfjord ligg tvers over fjorden på andre sida. 

Fv184 går langs austsida av fjorden.
Marit Aksnes Aase

**Marit Aksnes Aase** () var ordførar i Samnanger kommune frå 1999 til 2015. Ho representerte Kristeleg Folkeparti.
Albrigt Sangolt

**Albrigt Sangolt** () var ordførar i Sund kommune frå 1995 til han døydde i 2010. Han representerte Høgre. Etterfølgjaren hans som ordførar vart Ove Trellevik.

## Referansar
Solfrid Borge

**Solfrid Borge** () har vore ordførar i Ullensvang herad sidan 2003. Ho representerer Senterpartiet.

Etter å ha vorte sitjande som ordførar etter Kommunevalet 2011, sit Borge no i sin tredje periode som ordførar i heradet.

## Kjelder
* Hardanger Folkeblad, 19.09.11: Borge held fram som ordførar
*
Nordfjorden i Malangen

**Nordfjorden** er ein fjordarm av Malangsfjorden i Balsfjord og Målselv kommune i Troms. Fjorden strekkjer seg 19 km sørvestover til Nordfjordbotn i botn av fjorden.

Fjorden har innløp mellom Sandsneset i nord og Målnesodden i sør. Vest for Målnesodden går Målselvfjorden sørover. Medan Nordfjorden går austover frå Målneset går fjordarmen Aursfjorden sørover langs Målneset. På nordsida av fjorden ligg bygdene Nordbynes og Meistervik, medan Hamnvåg ligg på sørsida. Mellom Mestervik og Laneset svingar fjorden sørover til Nordfjordbotn. På sørsida av Laneset ligg vågen Stålvikbotn. 

Riksveg 858 går langs nordaustsida av den indre delen av fjorden til Oldervik. Frå her og vidare ut fjorden går Fv286. På sørsida går Fv184
Rammestyring

**Rammestyring** (eller *midjestyrning*) betyr at køyretøyet er «ledda» på midten, slik at framdelen og bakdelen kan vinklast i høve til kvarandre, ved hjelp av hydrauliske sylindrar. Ved å plassera leddet midt mellom akslane oppnår ein at hjula på same side sporar når maskina svingar. Dette resulterer i eit lettmanøvrert køyretøy med liten svingradius. Ein treng heller ikkje differensial mellom fram og bakaksel, ettersom hjula på same side tilbakelegg same veglengd. 

Rammestyrte maskiner har enten pendlande fram- eller bakaksel, eller dei to delane roterer i høve til kvarandre. Ei ulempe med rammestyring er at tyngdepunktet forskyv seg når maskina svingar, slik at stabiliteten vert dårlegare.

Rammestyring vert mellom anna nytta på skogsmaskinar, anleggsmaskinar, og nokre beltevogner. Nokre store landbrukstraktorar er òg rammestyrte. Ved køyring i vanskeleg terreng kan rammestyringa nyttast til å «vri» maskina laus om ho køyrer seg fast.

## Soge
Dei fyrste rammestyrte maskinane vart styrte med muskelkraft. Det italienske føretaket Motomeccanica, til dømes, produserte to rammestyrte traktorar/terrengkøyretøy, P4 på 2,3 tonn (frå 1918 til 1930) og P4M, på 3,3 tonn (frå 1919 til 1942), det tyske føretaket Lantz produserte den rammestyrte traktoren HP, på rundt 1,7 tonn, frå 1923 til 1926 og i Seattle i USA eksperimenterte Tom Flynn med ein rammestyrt skogstraktor (*Trail Muel*) i 1924. Desse hadde alle manuell styring.

Så lenge det vart nytta muskelkraft var rammestyring begrensa til relativt små maskiner. Det var fyrst då hydrauliske komponent vart tilgjengelege på 1950-talet at det vart mogleg å nytta rammestyring på støre maskiner. Rammestyring vart da teke i bruk på maskinar som hjullastarar og lunnetraktorar. Mixermobile Manufacturers i Portland i Oregon i USA tykkjest ha vore det første føretaket som nytta hydraulisk manøvrert rammestyring, då dei i 1953 marknadsførte den rammestyrte hjullastaren Scoopmobile Model LD-5. Den fyrste vellukka landbrukstraktoren med hydraulisk manøvrert rammestyring var Wagner TR-14, som kom på marknaden i 1956. Han hadde ei motoreffekt på 160 hk og fire like store hjul.

## Referansar

## Bakgrunnsstoff
Straumsfjorden i Troms

**Straumsfjorden** er ein fjord på sørsida av Kvaløya i Tromsø kommune i Troms. Fjorden strekkjer seg 18 km vestover frå Malangen til Balsfjorden.

I vest startar fjorden mellom Kvalnes i nordvest og Gamnes i søraust. Mjelde er ei bygd på nordsida av fjorden like aust for Kvalnes. Lenger aust går Vollbukta nordover til bygda Straumsbukta. Tvers over fjorden for Vollbukta ligg grenda Vollstad på andre sida. 

Ryøya er ei øy som ligg midt i fjorden i den austre delen. På nordsida av øya går Storstraumen eller Rystraumen og på sørsida går Litjestraumen. Rett aust for denne øya ligg Vikran på sørsida. Tidlegare gjekk det ferje over fjorden herfrå til Larsenga på nordsida heilt aust i fjorden, men i 2011 vart sambandet erstatta av Ryatunnelen. Litt lenger nordaust ligg Tromsø. 

Fv286 går langs sørsida av fjorden, medan Fv54 går langs nordsida.
Mona Haugland Hellesnes

**Mona Haugland Hellesnes** () var ordførar i Ulvik herad frå 2007 til 2011. Ho representerer Venstre.

Hellesnes har vore leiar for Hordaland Venstre frå 9. februar 2008. Hellesnes har tidlegare sete fleire periodar i heradsstyret i Ulvik. Ved fylkestingsvalet i 2011 var Hellesnes Venstre sin toppkandidat i Hordaland. Etter valet vart ho ny fylkesvaraordførar i Hordaland under Tom-Christer Nilsen.

## Kjelder
Olav Martin Vik

**Olav Martin Vik** () er ein norsk lokalpolitikar som var ordførar i Øygarden kommune frå 2000 til 2011. Han representertre Tverrpolitisk Valliste for Øygarden. Etterfylgjaren hans var Otto Harkestad.

## Kjelder
Lilliehöökfjorden

**Lilliehöökfjorden** er ein fjordarm inst i Krossfjorden på vestkysten av Spitsbergen på Svalbard. Han ligg på vestsida av halvøya Kong Haakons halvøy, eit 700 m høgt fjellmassiv som er ca 2 km breitt og 11 km langt. Inst i fjorden kjem den svære Lilliehöökbrea ut. Området er mykje vitja av turistskip.

## Kjelde
* Den norske los, vol. 7, 2 utg. (Stavanger: Norges sjøkartverk og Norsk polarinstitutt, 1990).
Håjafjorden

**Håjafjorden** er ein fjord på nordvestsida av Kvaløya i Tromsø kommune i Troms. Fjorden ligg mellom øya Håja i nord og Tussøya og Angstauren i sør. Fjorden strekkjer seg 6 km austover til Risøya, der Nordsundet og Sørsundet går på kvar si side av øya vidare til Sessøyfjorden og Ersfjorden. 

Fjorden har innløp i vest mellom Nipneset på Håja i nord og Eggløysa i sør. Sør for Tussøya og Angstauren ligg Kattfjorden.
Torill Selsvold Nyborg

**Torill Selsvold Nyborg** () er ein norsk politikar som representerer Kristeleg Folkeparti.

Nyborg er oppvaksen i Ålvik i Kvam i Hardanger. Ho var misjonær i Arequipa i Peru frå 1977 til 1982. 

I 1995 til 1999 gjekk ho inn i Hordaland fylkesting som leiar for kultur- og helseutvalet. I perioden 1999-2003 var Nyborg fylkesvaraordførar i Hordaland. Ho vart vald til fylkesordførar i fylket fyrste gong frå 2003-2007, då ho avløyste Gisle Handeland. Med dette vart Nyborg den fyrste kvinnelege fylkesordføraren i Hordaland, og den fyrste i stillinga som representerte KrF. Tom-Christer Nilsen var fylkesvaraordførar i denne perioden. Nyborg vart attvald frå 2007-2011, framleis med Nilsen som fylkesvaraordførar. I 2011-2015 var ho gruppeleiar for KrF på fylkestinget. 

Torill Selsvold Nyborg har engasjert seg sterkt i kampen for større regionar, og har vore leiar av Vestlandsrådet. Ho tok i 2005 imot Øyvind Heitmann frå Republikken Gulating som også arbeider for sterkare sjølvstyre på Vestlandet. Ho er også kjend for sitt arbeid for ei ny jarnbane i Hordaland, t.d. frå Bergen til Norheimsund.

Ved stortingsvalet 2005 vart Nyborg vald som 2. vara til Stortinget for Hordaland KrF.

Torill Selsvold Nyborg er gift med Geir Magnus Nyborg, kjend frå skipinga av Kystradioen og *Familier & Medier*. Ho er busett på Bildøy i Fjell kommune på Sotra.

## Kjelder

* *Denne artikkelen byggjer på «[[:no:Torill Selsvold Nyborg|Torill Selsvold Nyborg]]» frå , den 11. august 2009.*
* Liste over Fylkesordførarar dei siste to periodane frå Wikipedia på bokmål. 
* Fylkesordføraren si nettside på www.hordaland.no. 
* Nyborg sin profil på Stortinget.no.
* Stanley Hauge: Torill Selsvold Nyborg ny fylkesordførar i Hordaland. 
* Nrk.no: Fylkesordføreren blir sittende.

## Bakgrunnsstoff
* Fylkesordføraren si nettside på www.hordaland.no. 
* Nyborg sin profil på Stortinget.no.
* Stanley Hauge: Torill Selsvold Nyborg ny fylkesordførar i Hordaland. 
* Nrk.no: Fylkesordføreren blir sittende.
Tåfjorden

**Tåfjorden** er ein fjord på Tussøya i Tromsø kommune i Troms. Fjorden strekkjer seg 2 km austover til botn av Stortåfjorden.

Fjorden har innløp mellom Skagneset i nord og Røkneset i sør. Den inste delen av fjorden heiter Stortåfjorden. Lille Tåfjorden er ei lita vik sør for Stortåfjorden.
Kattfjorden

**Kattfjorden** er ein fjord på nordvestsida av Kvaløya i Tromsø kommune i Troms. Fjorden strekkjer seg 6 km frå Tussøya og søraustover til Lauklinesøya der Nordfjorden går vidare austover.

Fjorden har innløp mellom Angstaursundet på austsida av Tussøya i nord og Sandvika på sørsida av Tussøya i vest. Bygda Vasstrand ligg på austsida aust for Tussøya. Andre busetnader ved fjorden er Sandneshamn på sørvestsida og Tulleng litt sør for Vasstrand. Ved Lauklinesøya deler fjorden seg i to. Nordfjorden går austover, medan Sørfjorden går sørover. 

Riksveg 862 går langs sørsida av fjorden.
Forbrenning

**Forbrenning** er ei form for kjemisk reaksjon mellom eit drivstoff og eit oksidasjonsmiddel. Oksygen er eit vanleg oksidasjonsmiddel og gir mykje energi i ein slik eksoterm reaksjon.

I ei fullstendig forbrenning med oksygen er det meir enn nok oksygen, og det blir danna karbondioksid (CO2) og vatn (H2O).

Ca 90 % av alt energibruk på jorda skjer i forbrenningsreaksjonar, der gass og olje er involvert i ca. 55%. Dette er ei kjelde til global oppvarming, då forbrenning av fossilt brensel fører til store utslepp av CO2. Eksempel på energibruk av menneske er oppvarming, produksjon av kraft, transport og industri.

Det finst ulike typar forbrenning, der oksidasjonsmiddel, energi og sluttprodukt av prosessen kan variera. Eit eksempel er rakett- og motorsport-brensel, der hydrogen og oksygen reagerer og kan produsera vassdamp, og dinitrogenoksid kan vera oksidasjonsmiddel ved høg temperatur. Dette kan produsera mykje lys- og varme-energi. Eit anna eksempel er at menneske og dyr pustar, også kalla celleanding. Dette er ei langsam forbrenning ved låg temperatur, som m.a. produserer CO2. Eit tredje eksempel er ein forbrenningsmotor. Ein slik motor har ufullstendig forbrenning av bensin, og slepp ut m.a. karbonmonoksid som er giftig i for store mengder.

### Kjelder

* «Forbrenning» på Wikipedia på bokmål
* «Combustion» på Wikipedia på engelsk

### Referansar

### Sjå òg

* Oksidasjon
Sørfjorden på Kvaløya

**Sørfjorden** er ein fjord på Kvaløya i Tromsø kommune i Troms. Fjorden strekkjer seg 2,5 km sørover til gardsbruka Moen og Bakken i botn av fjorden. Han er ein fjordarm av Kattfjorden som ligg lenger nord. 

Fjorden har innløp mellom Løvland i vest og Skilneset i aust. Frå Skilneset og austover går Nordfjorden. Grenda Sjøtun ligg på vestsida av fjorden. 

Riksveg 862 går og inn og ut begge sider av fjorden.
Nordfjorden på Kvaløya

**Nordfjorden** er ein fjord på Kvaløya i Tromsø kommune i Troms. Fjorden strekkjer seg 4,5 km nordaustover til garden Liland i botn av fjorden.

Fjorden har innløp mellom Lauklinesøya i nord og Skilneset i sør og er ei fortsetjing av Kattfjorden. Sørover frå Skilneset går Sørfjorden. Det ligg fleire gardsbruk på begge sider av fjorden. 

Riksveg 862 går langs sørsida av fjorden. På nordsida går ein kommunal veg ut fjorden.
Sessøyfjorden

**Sessøyfjorden** er ein fjord på Kvaløya i Tromsø kommune i Troms. Fjorden strekkjer seg 6 km sørover til Ersfjorden som går vidare austover. Fjorden ligg på austsida av Sessøya, som han er kalla opp etter. 

Fjorden har innløp mellom Oterneset i vest og Madsengodden i aust. Bygda Rekvik ligg ved fjorden på austsida, medan grenda Sessøy ligg tvers over fjorden på andre sida. Sørvest for Sessøya ligg Håjafjorden. Nordaust for Madsengodden går Vengsøyfjorden austover.
Knut Fosslia

**Knut Fingarson Fosslia** () var ein namngjeten spelemann frå Krødsherad, i si tid rekna som ein av dei likaste spelemennene i dei trakter.

Knut var vidkjend for meir enn felespel. Han var òg børsesmed, felemakar kjøkmeister og liktalar. Det vart òg sagt han kunne trolle, dreiv med synkverving og hadde hand om svarteboka. Ein gong vart han teken for falskmynteri. 

Spelet og personlegdomen hans Knut Fosslia var av eit slikt lag at han vart segngjeten alt i levetida. Han lærde bort slåttar til Gamle-Kleven, Kittil Langebakke, Hans Hagen og Andres Vinna. Truls Ørpen noterte at slåttane etter Knut var særmerkte, ikkje nett så store i forma, men med mykje krot og trillar. Spelet hans Knut var nok prega av hundreåret før.

Jonsokdag i 1840 vart Knut gift med Ragne Hallgrimsdotter Enderud, og dei fekk fem barn, men av berre eitt av dei levde til vaksen alder. Etter at Ragne døydde, for Knut til Amerika i 1848, og tok seg nytt gifte der, Anne Kittilsdotter Tangen. Dei fekk ni born der borte, og ei stor etterslekt.

I Amerika heldt Knut fram som spelemann og felemakar, og vart buande på Jefferson Prairie nett utanfor Chicago. Då Ole Bull var vestover på turne oppsøkte han Knut Fosslia, og desse heldt konsertar saman, og tevla i ulike kunststykke med felene sine. Men Knut var ikkje nøgd med konsertane, av di Ole Bull fekk all æra, trass i at han sjølv meinte han spela slåttane betre.

Knut Fosslia døydde i Amerika i 1880.

## Kjelder
* Ministerialbøker for Krødsherad: 1815-29 og 1829-51
Vengsøyfjorden

**Vengsøyfjorden** er ein fjord mellom Vengsøya i nord og Kvaløya i sør i Tromsø kommune i Troms. Fjorden strekkjer seg 12 km austover til Kaldfjorden som går sørover på Kvaløya.

Fjorden har innløp i vest mellom Gjøssøya i nord og Madsengodden i sør. Sørvest for Madsengodden går Sessøyfjorden sørover. På sørsida av fjorden ligg bygda Tromvik og like aust for denne bygda går Grøtfjorden sørover. Her ligg òg bygda Grøtfjord. Fjorden endar i aust mellom Vågsøya i nord og Røsnes i sør.
Grøtfjorden

**Grøtfjorden** er ein fjordarm av Vengsøyfjorden på Kvaløya i Tromsø kommune i Troms. Fjorden strekkjer seg 5 km sørover til gardane Nordre og Søre Kråka i botn av fjorden.

Fjorden har innløp mellom Nonsfjellneset i vest og Nova i aust. Bygda Grøtfjord ligg på austsida av fjorden like innanfor innløpet. 

Fv57 går langs begge sider av fjorden.
Magdalenefjorden

**Magdalenefjorden** er ein fjord på nordvestkysten av Spitsbergen på Svalbard, mellom Hoel-halvøya og Reusch-halvøya. Han er om lag 9 km lang og var ei viktig hamn i kvalfangst-tida. Fjorden er omgjeven av fjell på mellom 600 og 800 meter. Det er mange brear mellom fjelltoppane, men berre fire som går ned til fjorden, Adamsbeen, Gullybreen og Brokebreen på sørsida og inst fyller brefronten på Waggonwaybreen heile fjorden. På Gravneset er det fleire graver frå sjøslag i kvalfangst-tida, og ein plakett med teksten «Svalbardfarere 1600-1750. Reist av Den norske Stat 1930». Fjorden er mykje vitja av turistskip.

Fjorden har fått namnet sitt frå Bibelen.

## Kjelder
* Den norske los, vol. 7, 2 utg. (Stavanger: Norges sjøkartverk og Norsk polarinstitutt, 1990).
Kaldfjorden

**Kaldfjorden** er namnet på to fjordar i Noreg:

* Kaldfjorden på Magerøya i Nordkapp kommune i Finnmark.
* Kaldfjorden på Kvaløya i Tromsø kommune i Troms. 

* Kaldfjorden er òg namnet på den midtre delen av ein innsjø i Oppland som har tre forskjellige namn på delane av vatnet, Sandvatnet/Kaldfjorden/Øyvatnet.
Kaldfjorden på Kvaløya

**Kaldfjorden** er ein fjord på Kvaløya i Tromsø kommune i Troms. Fjorden strekkjer seg 16 km sørover til tettstaden Kaldfjord i botn av fjorden.

Fjorden har innløp mellom Klubbeneset i nord og Røsnes i sør, like søraust for Vengsøya og aust for Vengsøyfjorden. Like ved munningen går Skulsfjorden austover til Skulsfjord. Frå Sommargamneset på sørsida av Skulsfjorden går det ferje ut fjorden til Vengsøya. Rett sør for Skulsfjorden ligg den mindre Lyfjorden. 

Frå her og vidare innover i fjorden er det relativt få busetnader langs fjordsidene. Først i den indre delen byrjar det å verte ein del grender og gardsbruk. Ved Kræmarvik på vestsida er det om lag berre 800 meter over eit eid til Ersfjordbotn og Ersfjorden. Her svingar òg fjorden rett austover og inn det siste stykket til Kaldfjord. Ved Kaldfjord er det igjen berre ein kilometer over eit eid til Nordbotn like vest for Tromsøya og Tromsø.
Skulsfjorden

**Skulsfjorden** er ein fjordarm på austsida av Kaldfjorden på Kvaløya i Tromsø kommune i Troms. Fjorden strekkjer seg 2 km austover til bygda Skulsfjorden i botn av fjorden.

Fjorden har innløp mellom Skorven i nord og Klubbsteinen i sør. Frå Sommargamneset på sørsida av Skulsfjorden går det ferje ut fjorden til Vengsøya i nordvest. Like sør for Skulsfjorden ligg Lyfjorden. 

Fv58 går langs den indre delen av fjorden.
Lyfjorden

**Lyfjorden** er ein fjordarm på austsida av Kaldfjorden på Kvaløya i Tromsø kommune i Troms. Fjorden strekkjer seg 1,3 km austover til Lyfjord i botn av fjorden.

Fjorden har innløp mellom Klubbstein i nord og Reiarneset i sør. Like nord for Lyfjord ligg Skulsfjorden.
Smeerenburgfjorden

**Smeerenburgfjorden** er ein fjord på nordvesthjørnet av Spitsbergen på Svalbard. Fjorden er om lag 19 km lang. Han har fått namn etter kvalfangarstasjonen Smeerenburg som låg på Amsterdamøya på 1600-talet. Fjorden ligg på innsida av Danskøya og Amsterdamøya. Mellom Danskøya og fastlandet finn ein sundet Sørgattet inn mot fjorden. Likeeins leiar Danskegattet inn mot fjorden mellom Danskøya og Amsterdamøya. Den indre armen av Smeerenburgfjorden blir kalla **Bjørnefjorden**, her fell Smeerenburgbrea ut.

## Kjelder
* Den norske los, vol. 7, 2 utg. (Stavanger: Norges sjøkartverk og Norsk polarinstitutt, 1990).
* Store Norske Leksikon: Smeerenburg.
Kobbefjorden på Svalbard

**Kobbefjorden** er ein fjord på nordvesthjørnet av Spitsbergen på Svalbard, på vestsida av Danskøya. Fjorden er om lag 3,5 km lang og 1,5-2 km brei. I fjorden ligg **Postholmen** kor kvalfangstskip gjekk innom og la igjen og henta post.

## Kjelde
* Den norske los, vol. 7, 2 utg. (Stavanger: Norges sjøkartverk og Norsk polarinstitutt, 1990).
Balsfjorden

**Balsfjorden** (samisk *Báhccavuotna*) er ein fjord i Tromsø og Balsfjord kommune i Troms. Fjorden strekkjer seg 49 km sørover til Nordkjosbotn i botn av fjorden.

Fjorden har innløp mellom Balsnesodden i vest og Ytre Berg i aust eit lite stykke sør for Tromsø. Vestover frå Balsnesodden går Straumsfjorden vestover langs sørsida av Kvaløya. Mellom Ramfjordneset og bygda Andersdal på vestsida litt sør for munningen går Ramfjorden austover. Han er den einaste fjordarmen til Balsfjorden. Tvers over fjorden for Andersdal ligg Kobbevågen og litt lenger inn i fjorden går han inn i Balsfjord kommune. 

Stornes er ei grend på austsida av fjorden like etter kommunegrensa og litt lenger sør ligg grenda Storbukta. Litt lenger inn i fjorden ligg bygda Malangseidet på vestsida. Vestsida av Balsfjorden er dominert av høge fjell, men ved Malangseidet går ein dal over til botn av Malangen og Nordfjorden. Tvers over fjorden for Malangseidet ligg Svartnes og her svingar Balsfjorden austover. Langs dette stykket ligg bygdene Middagsbukta og Sletta og grenda Sandøyra på sørsida. Grenda Kantornes ligg på nordsida og ved bygda Laksvatn litt lenger aust svingar fjorden sørover igjen. 

Storsteinnes, kommunesenteret i Balsfjord, ligg inst i vågen Sørkjosen heilt sør i fjorden. Frå her svingar Balsfjorden igjen austover og går inn til Nordkjosbotn der E6 møter E8. Den inste delen av fjorden heiter Nordkjosen. E8 går langs austsida av fjorden nord til Kantornes. E6 følgjer sørsida av den inste delen. Av andre vegar ved fjorden finn ein riksveg 859 langs vestsida nord for Storsteinnes og Riksveg 858 langs vestsida lenger nord frå Malangseidet og ut fjorden. Fv294 går langs austsida av fjorden frå Kantornes til Andersdal og på sørsida sør for Kantornes går Fv297.
Dedé Anderson

**Dedé Anderson de Oliveira Gomes** () er ein brasiliansk fotballspelar. Frå 2006 har han hatt kontrakt med Aalesunds FK, men han møtte ikkje opp igjen etter etter eit års permisjon i januar 2008.

Dedé Anderson vende attende til AAFK i januar 2009. Han vart løyst frå kontrakten i mars same året.

## Karriere som spelar
Jonatan Tollås

**Jonatan Tollås** () er ein norsk fotballspelar som spelar som midtstoppar på Vålerenga Fotball (2020). 

Han byrja karrieren i Aalesunds FK og blei tatt opp frå juniorstallen 1. juli 2007 på 17-årsdagem som. Han var midtstoppar på Blindheim til 2005-sesongen, før han gjekk til Aalesunds FK i 2006.
I 2007 spelte han tolv landskampar for Noreg, elleve av desse for G17. Han debuterte for G19 på La Manga i februar 2007.

## Fotnotar


## Kjelder
* Spelarprofil på nettstaden til Aalesund FK
Ulvik herad

**Ulvik herad** ligg i Hardanger i Vestland fylke. Administrasjonssenteret er tettstaden Ulvik.
Ulvik er ein av dei kommunane i landet som nyttar nemninga «herad» i staden for «kommune». 
Viktige næringsvegar er jordbruk, med hovudvekt på frukt- og bærdyrking og saue- og storfehald, og turisme.

Heradet grensar i sør til Eidfjord, i sørvest til Ullensvang, i vest til Voss, i nord til Aurland i Sogn og Fjordane og i aust til Hol i Buskerud.

Ulvik er eit fjord- og fjellherad. Det meste av busetnaden ligg ved Ulvikfjorden og Osafjorden, to sidearmar til Hardangerfjorden. Nordvestre delen av Hardangervidda, med mellom anna Finse, ligg i heradet. 

Tidlegare gjekk det ferje frå Bruravik i Ulvik herad til Brimnes i Eidfjord kommune. Dette ferjesambandet vart lagd ned i 2013 då Hardangerbrua opna. Bergensbanen går gjennom kommunen i nord, med stopp på Finse.

## Historie
Ulvik herad omfatta fram til 1891 òg det som i dag er Eidfjord kommune og Granvin herad.

### Folketalsutvikling
**Folketalsutvikling for Ulvik kommune frå 1920:**

## Grunnkrinsar
Ulvik er eit delområde som er deld inn i elleve grunnkrinsar.

* Vangsbygda
* Bangstrond
* Vambheim
* Bergo
* Ljono
* Brakanes
* Lekve
* Osa
* Finse/Hallingskeid
* Osafjellet
* Slondal

## Politikk
**Heradstyrerepresentantar**

Det første listevalet i Ulvik vart halde i 1919.

a "Bondevinstre"
b "Upolitisk liste"
c "Arbeidar- og småbrukarlista"
d "Arbeidarpartiet og Fjellfolket"
e Fellesliste Venstre/Kristeleg Folkeparti/Det Nye Folkepartiet

## Kjende personar frå Ulvik
* Endre Lekve (1833-1882), ingeniør.
* Thorbjørn Lekve (1845-1897), ingeniør.
* Lars Osa (1860-1958), målar og folkemusikar.
* Olav H. Hauge (1908-1994), lyrikar og omsetjar.
* Sigbjørn Bernhoft Osa (1910-1990), folkemusikar.
* Erling Lars Dale (1946-2011), pedagog.
* Knut Hjeltnes (f. 1951), diskoskastar og kulestøytar. 
* Lars Sponheim (f. 23. mai 1957 i Halden i Østfold), politikar.
* Øystein Hide (f. 26. april 1975), faglitterær forfattar og omsetjar.

## Fotnotar

## Bakgrunnsstoff
* Ulvik herad
* Ulvik herad på Arkivportalen
Ramfjorden

**Ramfjorden** er ein fjordarm av Balsfjorden i Tromsø kommune i Troms. Fjorden strekkjer seg 13 km aust- og sørover til Sørbotn.

Fjorden har innløp mellom Ramfjordnes i nord og Ytre Andersdal i sør. Fjorden går først nordaustover og på nordsida her finn ein bygda Lauksletta. Om lag halvvegs inn i fjorden svingar han søraustover. Akkurat i svingen går vågen Nordbotn nordover og her ligg bygda Fagernes på austsida. Inst i fjorden ligg Ramfjord camping.
Kifjorden

**Kifjorden** er namnet på to fjordar i Noreg:

* Kifjorden i Finnmark er ein liten fjord på sørsida av Nordkinnhalvøya i Lebesby kommune i Finnmark. 
* Kifjorden i Troms er ein liten fjord på nordsida av Kvaløya i Tromsø kommune i Troms.
Kifjorden i Tromsø

**Kifjorden** er ein fjord på nordaustsida av Kvaløya i Tromsø kommune i Troms. Fjorden strekkjer seg 2,5 km sørover til botn av Sørfjorden, som er ei lita vik i fjorden. Aust for Sørfjorden ligg ei anna vik kalla Nordfjorden.

Fjorden har innløp mellom Sjurgamneset i vest og Skjoldholmen i aust. Inst i Nordfjorden ligg garden Kifjord.
Rakkfjorden

**Rakkfjorden** er ein fjord på nordaustsida av Kvaløya i Tromsø kommune i Troms. Fjorden strekkjer seg 1,3 km sørover til Rakkneskjosen i botn av fjorden. 

Fjorden har innløp mellom Risvik i nordvest og Rakknes i søraust. Grenda Rakkfjord ligg ved Rakknes på austsida av fjorden. Den indre delen av fjorden vert kalla Rakkneskjosen og her kryssar Fv65
Skarsfjorden

:*Skarsfjorden vert òg stundom nytta som namn på [[Skardsfjorden]]*.

**Skarsfjorden** er ein fjord på vestsida av Ringvassøya i Tromsø kommune i Troms. Fjorden strekkjer seg 6 km austover til Nordkjosen i botn av fjorden.

Fjorden har innløp mellom Teistholmen i nord og Bjørnsneset i sør. Fjorden strekkjer seg generelt austover, men på sørsida av fjorden går dei to vågane Sørkjosen og Austerbotn på kvar si side av Skogøya. Bygda Skarsfjord ligg på nordsida av fjorden ved inngangen til bukta Nordkjosen som ligg heilt nord og inst i fjorden. 

Fv66 går langs austsida av den indre delen av fjorden.
Petter Steen jr.

**Petter Steen jr.** () er ein norsk lokalpolitikar som representerer Høgre. Han var ordførar i Haugesund kommune frå 2001 til 2015.
Marthon Skårland

**Marthon Skårland** () var ordførar i Bjerkreim kommune frå 2007 til 2015. Han representerer Høgre.
Polarbanen

**Polarbanen** var jernbanen mellom Fauske og Narvik som Adolf Hitler planla og starta arbeidet med under den andre verdskrigen. Omkring 30&nbsp;000 menneske var opptekne med jernbanebygginga mellom Mo i Rana og Drag i Tysfjord i tidsrommet 1943–1945. Halvparten av desse var russiske krigsfangar som var slavearbeidarar. Fangeleirane låg tett i tett langs traseen i Dunderlandsdalen, Saltdalen og i Sørfold. Mange spor etter jernbanebygginga er synlege også i dag, både i form av ferdige tunellar og brupilarar.

## Bakgrunn
Som ein del av bygginga av Festung Norwegen, ville Det tredje riket utvide jernbanen i Noreg, som på sommaren 1940 var ferdigbygd berre nord til Mosjøen, slik at han gjekk heilt til Kirkenes, rett ved grensa til Sovjetunionen. Bygginga av Nordlandsbanen vart utført under norsk leiing og med norsk arbeidskraft, men bygginga av Polarbanen, nord for Fauske, vart leidd av tyske styresmakter.

## Etter den andre verdskrigen

Etter krigen valde dei norske styresmaktene å avbryte arbeidet med den delvis ferdige passasjen. Delar av grunnen til dette kan ha vore moglegheita for at Sovjetunionen ville krevje kompensasjon for arbeidskrafta frå dei russiske slavane. Men heller ikkje på 1970-talet, då debatten om jernbane i Nord-Noreg gjekk for fullt, vart arbeidet teke opp att. Under bygginga av Europaveg 6 gjennom Nordland vart noko av traséen teken i bruk som bilveg.

## Kjelder
### Referansar

## Bakgrunnsstoff
* Harry Bjerkli si side om Polarbanen
Torstein

**Torstein** er eit mannsnamn sett saman av norrønt *Þórr*, '(guden) Tor', og *steinn*, 'stein'. *Þorsteinn* var den norrøne forma av namnet, medan det blei skrive *Thorsten* på gammaldansk og gammalsvensk.

## Utbreiing
*Þórstæinn* er det tredje vanlegaste mannsnamnet funne i nordiske runeinskripsjonar frå vikingtida, og ein reknar derfor med at namnet var  svært vanleg i Norden då. Dei vanlegaste skrivemåtane for namnet var *þurstin*, *þorstain* og *þurstain*.

Namnet er i nyare tid mest vanleg i Tyskland i forma *Thorsten* og *Torsten*, og på Island i forma *Þorsteinn*. Den norske forma *Torstein* har ikkje vore blant dei mest brukte namna i Noreg dei siste tre hundre åra, men forma *Tosten* var mykje brukt på 1700-talet.

## Kjende namneberarar
Personane i listen er ordna kronologisk etter fødselsår.
*Torstein Guttormsson Fretheim (1808-1874), norsk stortingsmann
*Thorstein Veblen (1857-1929), norsk-amerikansk sosiolog og økonom
*Thorstein Fretheim den yngre (1867-1927), norsk stortingsmann
*Torstein Selvik (1900-1983), norsk stortingsmann
*Thorstein Treholt (1911-1993), norsk stortingsmann
*Torstein Grythe (1918-2009), norsk dirigent
*Torsten Lilliecrona (1921–1999), svensk skodespelar
*Thorstein Rittun (f. 1929), norsk biletkunstnar
*Einar Þorsteinn Ásgeirsson (f 1942), islandsk kunstnar
*Þorsteinn Gylfason (1942–2005), islandsk filosof
*Torstein Bugge Høverstad (f. 1944), norsk forfattar og omsetjar
*Torstein Moland (f. 1945), tidlegare sentralbanksjef
*Torstein Dahle (f. 1947), norsk politikar og leiar i Raudt
*Torstein Rudihagen (f. 1951), norsk politikar (Ap)
*Torstein Tveito (f. 1952), ordførar i Kviteseid
*Torstein Flakne (f. 1960), norsk musikar frå The Kids og Stage Dolls
*Thorsten Flinck (f. 1961), svensk skodespelar, musikar og regissør
*Torstein Aagaard-Nilsen (f. 1974), norsk komponist
*Thorstein Helstad (f. 1977), norsk fotballspelar
*Torstein Lofthus (f. 1977), norsk trommeslagar
*Torstein Sødal (f. 1977), norsk songar
*Torstein Bae (f. 1979), norsk sjakkspelar

## Fotnotar

## Kjelder

**Denne artikkelen bygger på «[[:nb:Torstein|Torstein]]» frå ,  den 26. mars 2008.*
Kyrre Lindanger

**Kyrre Lindanger** () er ein norsk politikar (Ap). Frå 2007 til 2015 var han ordførar i Bokn kommune i Rogaland. Han var den første Ap-ordføraren i kommunen på 60 år. Ordførarjobben er berre halv stilling. Den andre delen fyllast opp med jobben som etterforskar ved Tysvær lensmannskontor.
Kjell Nes

**Kjell Nes** () er ein norsk lokalpolitikar for Kristeleg Folkeparti. Han var ordførar i Finnøy kommune frå 2007 til 2011.
Ole Tom Guse

**Ole Tom Guse** () var ordførar i Forsand kommune frå 2007 til 2015. Han representerte Kristeleg Folkeparti. Trass i at partiet vart størst ved kommunevalet i 2015, vart ikkje Guse attvald ved ordførarvalet.
Løksfjorden

**Løksfjorden** er ein fjord på vestsida av Rebbenesøya i Tromsø kommune i Troms. Fjorden strekkjer seg 2 km austover til grenda Løksfjord i botn av fjorden.

Fjorden har innløp mellom Hamnes i nord og Gulbrandsneset i sør. Gamvollen er ein annan gard som ligg inne i fjorden. Fv302 går langs nordsida av fjorden.
Ytre Andamsfjorden

**Ytre Andamsfjorden** er ein fjord i Karlsøy kommune i Troms mellom Rebbenesøya i vest og øya Andammen i aust. Fjorden strekkjer seg 8,5 km sørover og innover på Rebbenesøya. 

Fjorden har innløp mellom Mulneset i vest og Andamsmulen i aust. Midt i innløpet til fjorden ligg Sandholman. Fjorden går sørover langs vestsida av Andammen til Kobbenasen der han møter Indre Andamsfjorden som kjem sørover langs austsida. Andamsfjorden held fram eit stykke lenger inn på Rebbenesøya. Det er ingen busetnader langs fjorden. 

Nord for Ytre Andamsfjorden ligg Grøtøysundet og Grøtøya.
Indre Andamsfjorden

**Indre Andamsfjorden** er ein fjord i Karlsøy kommune i Troms mellom Rebbenesøya i aust og øya Andammen i vest. Fjorden strekkjer seg 5,5 km sørover til Kobbenasen, der han møter Ytre Andamsfjorden som kjem sørover langs vestsida av Andammane og som held fram innover på Rebbensøya. 

Fjorden har innløp mellom Andamsneset i nordvest og Nesholman i søraust. Nord for Indre Andamsfjorden ligg Grøtøysundet og Grøtøya. Det er ingen busetnader ved fjorden.
Olaug Bollestad

**Olaug Vervik Bollestad** () er ein norsk politikar og tidlegare leiar for Kristeleg Folkeparti 2021–2024. Ho var landbruks- og matminister i regjeringa Solberg frå 2019 til 2021.

## Bakgrunn
Bollestad er utdanna sjukepleiar og var tilsett ved Stavanger universitetssjukehus frå 1987 til 2007. 

Bollestad var medlem av Gjesdal kommunestyre i 2003–2015 og ordførar i 2007–2013. I perioden mellom 2008 og 2014 var ho leiar av Kristeleg Folkeparti i Rogaland. Ho var 2. nestleiar i Kristeleg Folkeparti i 2015–2017, fyrste nestleiar i 2017–2019 og konstituert partileiar frå januar 2019.

Olaug Bollestad var vararepresentant til Stortinget for Rogaland frå 2009 til 2013, og blei vald inn som representant frå 2013. Frå 2017 til 2019 var ho leiar av Stortingets helse- og omsorgskomité.

### KrF-leiar
Bollestad blei vald til leiar for KrF den 13. november 2021 etter at Ropstad trakk seg, denne stillinga hadde ho fram til 22. august 2024 då ho sjølv gjekk av etter ein turbulent periode prega av ei lengre sjukemelding og eit varsel mot leiarstilen hennar. Før Bollestad trakk seg, klandra ho nestleiarane og generalsekretæren i KrF for kupp.

## Kjelder

## Bakgrunnsstoff

*
Terje Mjåtveit

**Terje Mjåtveit** () er ein norsk gardbrukar og lokalpolitikar som var ordførar i Hå kommune frå 2003 til 2011. Mjåtveit representerer Nærbølista, som blei stifta for å skilja ut Nærbø som eigen kommune. Dette var det størst partiet i Hå kommune både i 2007 og i 2011 med høvesvis 33,9 prosent og 32.5 prosent av stemmene. Ved kommunestyrevalet i 2015 fekk Nærbølista 28 prosent av stemmene.

Mjåtvedt er gardbrukar av yrke. I 2013 blei han tiltakskonsulent i Hå kommune.

## Kjelder

**Denne artikkelen bygger på «[[:nb:Terje Mjåtveit|Terje Mjåtveit]]» frå ,  den 16. mars 2019.*
Skogsfjorden i Karlsøy

**Skogsfjorden** er ein fjord på nordsida av Ringvassøya i Karlsøy kommune i Troms. Fjorden strekkjer seg 5 km sørover til Sørkjosen i botn av fjorden.

Fjorden har innløp mellom Tisneset i vest og Trollvikneset i aust. Fjorden ligg på sørsida av Skagøysundet med Rebbenesøya på nordsida av sundet. Grenda Skogsfjord ligg på austsida av fjorden, i tillegg til gardane Nygård, Solheim og Nyvoll. Like nord for Skogsfjorden ligg grenda Mikkelvik. 

Fv302 går langs austsida av fjorden.
Kjell Arvid Svendsen

**Kjell Arvid Svendsen** () var ordførar i Karmøy kommune frå 1995 til 2011. Han representerte Kristeleg Folkeparti.
Dyrsfjorden

**Dyrsfjorden** er ein fjord på nordsida av Ringvassøya i Karlsøy kommune i Troms. Fjorden strekkjer seg 2,5 km sørover til Ravnhaugen i botn av fjorden.

Fjorden har innløp mellom Dyrsnes i vest og Lynggammen i aust. Grenda Mikkelvik ligg på vestsida av fjorden, elles er det få andre busetnader her.
Fagerfjorden

**Fagerfjorden** er ein fjord på nordsida av Ringvassøya i Karlsøy kommune i Troms. Fjorden strekkjer seg 1,1 km sørover til Norddalen i botn av fjorden.

Fjorden har innløp mellom Falkeberget i vest og Nordnes i aust. Det er ikkje vegsamband til fjorden, men langs austsida ligg gardsbruka (frå nord til sør) Nordheim, Slettvollen, Kveldssol, Fagerfjord og Engenes.
Veggefjorden

**Veggefjorden** er ein fjord på nordsida av Ringvassøya i Karlsøy kommune i Troms. Fjorden strekkjer seg 3,5 km sørvestover til Veggefjorddalen i botn av fjorden.

Fjorden har innløp mellom Veggen i vest og Ytre Karaneset i aust. Veggen, som fjorden er kalla opp etter, er ein fjellvegg på vestsida av fjellet som stuper ned i fjorden. Fjellvegen stig bratt opp til 250 meter over havet og høyrer til fjellet Jonasaksla på 304 meter over havet. Det er ingen busetnader ved fjorden.
Dåfjorden i Karlsøy

**Dåfjorden** er ein fjord på nordsida av Ringvassøya i Karlsøy kommune i Troms. Fjorden strekkjer seg 11 km sørvestover til bygda Dåfjord i botn av fjorden.

Fjorden har innløp på kvar side av Dåvøya gjennom Karasundet i vest og Hestholmsundet i aust. Langs vestsida finn ein gardane Steinnes, Vassbotn og Vatnan, og på austsida av fjorden Håkaby, Sakariasbukta, Langstrand, Rydningen, Steinvollen og Vinterneset.
Grunnfjorden på Ringvassøya

**Grunnfjorden** er ein fjord på nordaustsida av Ringvassøya i Karlsøy kommune i Troms. Fjorden strekkjer seg 5,5 km sørover til Grunnfjord i botn av fjorden.

Fjorden har innløp mellom Brennes i vest og Storneset i aust. Fv304 går langs austsida av fjorden og det er her dei fleste busetnadene ved fjorden ligg. På vestsida er det ikkje vegsamband. Vestsida er òg bratt og høg, og stig bratt opp til kring 300 meter over fjorden.
Hermannsfjorden

**Hermannsfjorden** er ein fjord på nordsida av Nordkvaløya i Karlsøy kommune i Troms. Fjorden strekkjer seg 3,5 km sørover til botn av fjorden.

Fjorden har innløp mellom Kopparneset i sørvest og Langøya i nordaust. Han er omgjeve av relativt høge og bratte fjordsider. På vestsida ligg Kopparberget på 341 meter over havet, og på austsida Svartdalstinden (681 moh) og Bringen (383 moh).
Hamrefjorden

**Hamrefjorden** er ein fjord i Karlsøy kommune i Troms. Fjorden ligg mellom Helgøy i sørvest og Vanna i aust og strekkjer seg 13 km søraustover.

I nordvest startar fjorden mellom Torsnes i nord og Nordnibba i sør. På Helgøy er det nesten ingen busetnader ved fjorden, berre eit par gardar heilt søraust. På Vanna er derimot heile fjordsida utbygd og av busetnader her finn ein bygdene Vannareid og Hamre, som fjorden er kalla opp etter. 

Fv305 går langs fjorden på Vanna.
Vestre Sandfjorden

**Vestre Sandfjorden** er ein fjord på Vanna i Karlsøy kommune i Troms. Fjorden strekkjer seg 2,5 km søraustover til Sandfjordbotnen. 

Fjorden har innløp mellom Nakkesletta i vest og Solstad i aust. Bortsett frå dei veglause gardane Solstad og Sandfjord ved innløpet til fjorden er det ingen busetnader her.
Bjørn Laugaland

**Bjørn Laugaland** () var ordførar i Hjelmeland kommune i perioden frå 2007 til 2011, og på nytt frå 2015 til 2. november 2022. Han representerte Senterpartiet.

## Kjelder
Grunnfjorden ved Skagøysundet

** Grunnfjorden ** er ein fjord på nordsida av Ringvassøya i Karlsøy kommune i Troms. Fjorden strekkjer seg 2,5 km sørover til Grunnfjord i botn av fjorden.

Fjorden har innløp mellom Skjelklubben i sørvest og Tisneset i nordaust. I tillegg til Grunnfjord ligg gardane Solvoll, Bakkejord og Slettvoll på austsida av fjorden. Desse har vegsamband seg i mellom, men ikkje til resten av øya. Like aust for Grunnfjorden ligg Skogsfjorden.
Sandfjorden

**Sandfjorden** er namnet på fleire fjordar i Noreg:

* Sandfjorden i Berlevåg er ein liten fjord nær Berlevåg i Finnmark. 
* Sandfjorden ved Koifjorden er ein fjord like ved Koifjorden i Gamvik kommune i Finnmark. 
* Sandfjorden ved Mehamn er ein fjord aust for Mehamn i Gamvik kommune i Finnmark.
* Sandfjorden i Lebesby, ein liten fjord på Nordkinnhalvøya i Lebesby kommune i Finnmark. 
* Sandfjorden ved Nordkapp er ein fjord mellom Nordkapp og Knivskjellodden i Finnmark. 
* Sandfjorden er ein om lag 700 meter lang fjord på nordsida av Hjelmsøya i Måsøy kommune i Finnmark. 
* Sandfjorden er ein fjordarm av Langfjorden på Rolvsøya i Måsøy kommune i Finnmark. 
* Sandfjorden i Hasvik, ein fjord på Sørøya i Hasvik kommune i Finnmark. 
* Sandfjorden i Hammerfest, ein liten fjordarm av Langstrandfjorden på Sørøya i Hammerfest kommune i Finnmark. 
* Sandfjorden i Karlsøy eller Austre Sandfjorden, ein fjord på Vanna i Karlsøy kommune i Troms. 
* Vestre Sandfjorden er ein fjord på Vanna i Karlsøy kommune i Troms. 
* Sandfjorden er ein arm av Kilevann i Skien kommune i Telemark.
Sandfjorden i Karlsøy

**Sandfjorden** eller **Austre Sandfjorden** er ein fjord på Vanna i Karlsøy kommune i Troms. Fjorden strekkjer seg 1,5 km sørover til botn av fjorden.

Fjorden har innløp mellom Båtneset i vest og Sandvik i aust. Aust for Sandvik går Burøysundet søraustover til Skipsfjorden. På austsida av sundet ligg Burøya.
Skipsfjorden i Karlsøy

**Skipsfjorden** eller **Skipfjorden** er ein fjord på Vanna i Karlsøy kommune i Troms. Fjorden strekkjer seg 6 km sørover til Skipfjord i botn av fjorden.

Fjorden har innløp mellom Kuhammaren i vest og Skotallneset i aust. Det ligg enkelte gardsbruk i den indre delen av fjorden, men ingen av desse har vegsamband til resten av øya. Ein av desse gardane er Røyrnes like vest for Skipfjord. Spesielt vestsida av fjorden er høg og bratt der Kvalkjeften stig til 609 meter over havet.